নিপীড়ন থেকে বাঁচতে ভবনের জানালা দিয়ে তরুণীর ঝাঁপ!
গণধর্ষণ থেকে নিজেকে রক্ষা করতে ভবনের জানালা দিয়ে লাফ দিলেন এক তরুণ। 







সোমবার দুপুরে ভারতের পশ্চিমবঙ্গের বেলুড়ের চাঁদমারী এলাকায় এ ঘটনা ঘটে। 




এ ঘটনায় দুজনকে আটক করেছে পুলিশ। 
আনন্দবাজার পত্রিকা জানিয়েছে, কাজের টোপ দিয়ে ওই তরুণীকে বাড়িতে ডেকে নিয়েছিল তার পরিচিত যুবক। 
ওই যুবক ও তার সঙ্গী তরুণীকে ওই বাড়িরই একটি ঘরে হাত-পা বেঁধে ধর্ষণের চেষ্টা করেন। পরে বাথরুমে যাওয়ার কথা বলে জানালা থেকে ঝাঁপ দিয়ে নিজেকে বাঁচান ওই তরুণী।
পুলিশ জানায়, ওই তরুণী রঙ মিস্ত্রি। দীর্ঘদিন ধরেই তার সঙ্গে পরিচয় রয়েছে মার্বেল মিস্ত্রি সানির। দুজনে একসঙ্গে কাজও করেন। 
সানি তাকে নেতাজিনগরে একটি বাড়িতে রঙের কাজ আছে বলেছিল। এক হাজার টাকা অগ্রিম দেবে। সে জন্য সোমবার এসে দেখা করতে বলে। 
সেই মতো ওই তরুণীকে নিজের ভাড়া বাড়িতে নিয়ে যায় সানি। দিন কয়েক আগে স্ত্রী ও ছেলেকে শ্বশুরবাড়িতে পাঠিয়ে দিয়েছিল সানি।
ঘর দেখানোর পর আচমকাই সানি ও এক কিশোর ওই তরুণীকে জোর করে একটা ঘরে ঢুকিয়ে হাত-পা বেঁধে ফেলে।
ওই তরুণী বলেন, ‘কিছুক্ষণ পর আমি বাথরুমে যাব বলায় তারা পায়ের বাঁধন খুলে দেয়। বাথরুমের দরজা বন্ধ করে গ্রিলহীন জানালা থেকে ঝাঁপ দিই।’ 
হাওড়া সিটি পুলিশের ডেপুটি কমিশনার (উত্তর) অংশুমান সাহা বলেন, ‘রাতেই দুজনকে আটক করা হয়েছে। তাদের বিরুদ্ধে মামলা হয়েছে।

গণধর্ষণ থেকে নিজেকে রক্ষা করতে ভবনের জানালা দিয়ে লাফ দিলেন এক তরুণ।